बैंकर्स अपना उत्तरदायित्व गंभीरता से निभाएं : चौधरी
बैंकर्ससामाजिक उत्तरदायित्व को गंभीरता से निभाएं। कमजोर, एससी तथा एसटी वर्ग के लाभार्थियों को अधिकाधिक ऋण उपलब्ध करवाया जाए। बैंकर्स अपने उत्तरदायित्व निभाने के प्रति गंभीर नहीं है।
यह बात सांसद कर्नल सोनाराम चौधरी ने बुधवार को कलेक्ट्रेट कांफ्रेंस हाल में जिला स्तरीय साख समन्वय समिति एवं जिला स्तरीय साख समीक्षा बैठक में कही। सांसद ने चेताया कि योजनाओं के क्रियान्वयन में किसी तरह की कोताही बर्दाश्त नहीं की जाएगी। उन्होंने योजनाओं की बैंक वार समीक्षा करते हुए इसमें अपेक्षित सुधार के निर्देश दिए। उन्होंने ऋण संबंधित लंबित प्रकरणों का समय पर समाधान करने को कहा।
बैठक में कलेक्टर सुधीर कुमार शर्मा ने कहा कि बैंकर्स के योजनाओं के क्रियान्वयन के प्रति उदासीन रवैए को गंभीरता से लिया जाएगा। बैंकर्स अपने लक्ष्य की पूर्ति गंभीर रहकर करें। कई बैंकर्स द्वारा सूचनाएं उपलब्ध नहीं कराने को गंभीरता से लिया। समीक्षा बैठक में रिजर्व बैंक आफ इंडिया के सहायक महाप्रबंधक राजेन्द्रसिंह रावत ने कहा कि समस्त बैंकर्स रिजर्व बैंक आफ इंडिया की गाइड लाइन की पालना की जाए।
बैठक में जिला परिषद के मुख्य कार्यकारी अधिकारी एम.एल नेहरा ने कहा कि समस्त बैंकर्स वसूली संबंधी सूचना उपखंड अधिकारी एवं तहसीलदार को उपलब्ध करवाएं, ताकि राशि वसूली की कार्रवाई की जा सके। बैठक में जिला अग्रणी प्रबंधक विशनाराम बाकोलिया ने प्रमुख बैंकिंग आंकड़ों की जानकारी दी। वर्ष 2015-16 के दौरान बैंकों की कुल जमाओं में 19.44 फीसदी की वृद्धि हुई है। बाकोलिया ने बताया कि राष्ट्रीय शहरी आजीविका मिशन के तहत माह नवंबर तक 26 आवेदकों को ऋण स्वीकृत किया गया। बैठक में कुछ बैंकर्स को आगामी 15 दिनाें में आवश्यक कार्रवाई करने तथा प्रगति रिपोर्ट की जानकारी देने के निर्देश दिए।
नगर परिषद के आयुक्त श्रवण कुमार विश्नोई ने बताया कि एनयुएलएम के तहत जिले में बेहतरीन कार्य हुआ है। नाबार्ड के जिला प्रबंधक माणकचंद रेगर ने बताया कि जिले में 379 किसान क्लब गठित किए। एसटी निगम के परियोजना प्रबंधक ताराचंद चौहान ने बताया कि वर्ष 2015-16 के दौरान 1660 आवेदकों को ऋण वितरण करने का लक्ष्य रखा। उन्होंने सब्सिडी जारी करने के बाद कुछ बैंकर्स द्वारा ऋण स्वीकृत नहीं करने का मामला उठाया। बाड़मेर नगर परिषद प्रदेश में प्रथम स्थान पर है। इस दौरान राजस्थान कौशल एवं आजीविका विकास निगम के जिला प्रबंधक गौतम माथुर ने बताया कि जिले में कौशल विकास के लिए 7 प्रशिक्षण केन्द्र संचालित किए जा रहे हैं। समीक्षा बैठक में रिजर्व बैंक आफ इंडिया के सहायक महाप्रबंधक को बताया कि कई बैंक अधिकारी ब्लाक लेवल पर आयोजित होने वाली बैठकों में उपस्थित नहीं होते है।
hin_Deva hin_Deva hin_Deva hin_Deva hin_Deva hin_Deva